Kreatiewe Joernaal: omgee
Welkom / Welcome Showing posts with label omgee. Show all posts
Showing posts with label omgee. Show all posts
Vir dae is ek al besig om te dink. Te dink wat om te doen dié Kersfees. Ietsie anders. Iets wat nie geld kos nie. Ek en my tuinman ry vroegdag begraafplaas toe. Ek verkyk my aan die groot ou dennebome se mooi stamme. Ons tel 'n sak vol dennebolle op. Ek het 'n plan daarmee. In die eetkamer wag die witgeverfde tak, halfklaar. Ek bind rooi strikkies en maak sterre van koerantpapier en karton. Ek hang dit aan my "boom". Ons gaan nie presente gee vanjaar nie. Ons het gelukkig baie liefde om uit te deel vir mekaar. Ek was die wit skulpe wat buite op 'n stomp in die tuin gelê het, nog witter en pak dit op uit die buffet. Die liggies word opgehang en aangeskakel. My lantern kry 'n kers. Die vlammetjie jubel jolig daar binne. In die enamelbak lê al die dennebolle knus en kuier. Hand-om-die-lyf met mekaar. Die wit melkbeker kry blompot-status. Opgetelde erdvarkpenne verander in Krismisblomme. 2013 se Kersfees gaan heerlik wees. Liefde trap mooi spore oraloor. Posted by
My gebed kry vlerketot by joudaar vermy woordespoel oor jou angsjou vreesjou egomy bidwoorde vou jou toelig jou opjou oë blinkvan trane
jy fluisterSy Naam© Elizabeth Kendall